/

Oppdatert: 01.05.18

VEDTEKTER
FOR

ÅSATUA NATURBARNEHAGE SA

1. Navn og organisasjon 1
2. Formål 1
3. Medlemmer 1
4. Rettslig disposisjonsevne. Ansvar for gjeld 2
5. Internkontroll 2
6. Årsmøte 2
7. Ekstraordinært årsmøte 3
8. Stemmekrav 3
9. Styrets sammensetning, styremøter mv 3
10. Styrets myndighet og plikter 4
11. Samarbeidsutvalg 4
12. Foreldrenes arbeidsutvalg 4
13. Åpningstid 4
14. Opptak av barn 4
15. Dugnadsplikt for foreldre med barn i Åsatua Naturbarnehage SA 5
16. Oppsigelse av andel (utmelding) 5
17. Omsetning av andel 5
18. Eksklusjon 5
19. Oppløsning. Avvikling 5

1. Navn og organisasjon

Barnehagens navn er Åsatua Naturbarnehage SA. Barnehagen er organisert som et foreldreeid
andelslag.

2. Formål

Lagets formål er å eie og drive barnehage i Ringerike kommune. Virksomheten har et ideelt
(ikke-økonomisk) formål. Den skal søke å sikre barn gode utviklings- og aktivitetsmuligheter i
nær forbindelse med barnas hjem og natur. Virksomheten skal drives i samsvar med de til enhver
til gjeldende lover og forskrifter for barnehagevirksomhet.

3. Medlemmer

Barnehagen er åpen for alle. Medlemskap oppnås gjennom søknad til styret, og forutsetter
innbetaling av eierandel med kr. 3000 pr. barn. Andel kan ikke kjøpes, og medlemskap kan ikke
oppnås, før barnet er tildelt plass. Andelsinnskuddet tilbakebetales og medlemskapet opphører
når barnet slutter, jfr. § 15.

‘

4. Rettslig disposisjonsevne. Ansvar for gjeld

Åsatua naturbarnehage SA er et eget rettssubjekt med begrenset og upersonlig ansvar for gjeld. Det
enkelte medlem kan ikke bli stilt ansvarlig utover verdien av sin innbetalte andel.

5. Internkontroll

Åsatua naturbarnehage SA har et eget intern-kontrollsystem ifølge gjeldende forskrifter.

6. Årsmøte

Åsatua Naturbarnehage SA har et todelt årsmøte; ett i mars og ett i september.
Årsmøtene er også Foreldrerådet jamfør Barnehageloven.

Årsmøtene er øverste organ i Åsatua Naturbarnehage SA. De består av samtlige foreldre med
barn i barnehagen. Innkalling og underretning med saksliste skal være skriftlig, og sendes
medlemmene minst 14 dagers på forhånd. På årsmøtene skal det føres protokoll, som skal
signeres av to personer. Styret foretar innkalling og fastsetter sakslisten som bl.a. skal inneholde:

Styrets forslag må være inntatt i den utsendte sakslisten. Forslag fra medlemmer må være styret i
hende 10 dager før årsmøtets avvikling for å kunne bli behandlet.

6.1 Årsmøtet i mars

1. Valg av møteleder og et tellekorps bestående av to personer, som også signerer protokollen
2. Godkjennelse av innkalling og saksliste
3. Godkjennelse av styrets halvårsberetning
4. Godkjennelse av regnskap og fastsetting av budsjett
5. Eventuelle forslag til vedtektsendringer
6. Eventuelt forslag om oppløsning
7. Andre saker som daglig leder i følge vedtekter eller etter eget initiativ skal legge frem på
årsmøtet, eller forslag som er sendt inn av medlemmene.

6.2 Årsmøtet i september

1. Valg av møteleder og et tellekorps bestående av to personer, som også signerer protokollen
2. Godkjennelse av innkalling og saksliste
3. Godkjennelse av styrets halvårsberetning
4. Gjennomgang av årsplan
5. Valg av styremedlemmer
6. Valg av Foreldre utvalg (FU)
7. Fastsettelse av godtgjøreIser for året som er gått
8. Eventuelle forslag til vedtektsendringer
9. Eventuelt forslag om oppløsning
10. Andre saker som daglig leder i følge vedtekter eller etter eget initiativ skal legge frem på
årsmøtet, eller forslag som er sendt inn av medlemmene.

7. Ekstraordinært årsmøte

Ekstraordinært årsmøte skal avvikles når styret bestemmer det eller når det kreves av foreldre
med minst 25 % av stemmene. For ekstraordinært årsmøte gjelder de samme
saksbehandlingsregler som for ordinært årsmøte. Bare den eller de saker som foranlediger
innkallingen kan behandles. Sakene -e) må være meddelt styret på forhånd og være tatt med på
sakslisten.

8. Stemmekrav

Det gis en stemme pr. barn i Åsatua naturbarnegage SA. Vedtak treffes normalt ved alminnelig flertall blant de
avgitte stemmer. Ved stemmelikhet gjelder det møtelederen har stemt for.

For vedtak om vedtektsendringer kreves 2/3 flertall. For vedtak om oppløsning kreves 3/4 flertall.
I begge disse tilfeller er det en forutsetning at minst halvparten av samtlige andelseiere er til
stede.

De andelshavere som ikke selv har mulighet til å møte, gis anledning til å stemme via fullmakt.
Denne fullmakten leveres daglig leder som videreformidler denne til ordstyrer.

9. Styrets sammensetning, styremøter mv

Styret skal ha seks medlemmer og skal bestå av foreldre til barn i Åsatua Naturbarnehage BA.
Styret skal bestå av:

1. Styreleder
2. Nestleder
3. Sekretær
4. Kasserer/økonomiansvarlig
5. Styremedlem
6. Styremedlem

Det velges tre nye styremedlemmer på årsmøtet i september, slik at halvparten av styret til en
hver tid har minst ett års erfaring. Styrets medlemmer gjør tjeneste for to år av gangen. Styret
velger selv sin leder og fordeler selv ovennevnte verv. Styreleder gjør tjeneste for ett år av
gangen, men kan gjenvelges.

Styremøter holdes etter en av styret fastlagt plan, og for øvrig når styret finner det nødvendig.
Barnehagens daglige leder har møte-, tale-, og forslagsrett i styret, men ikke stemmerett. Styret
kan dog beslutte at styremøte skal holdes uten barnehagens daglige leder. Som styrets vedtak
gjelder det som flertallet av de møtende har stemt for. Ved stemmelikhet gjelder det som
styrelederen har stemt for. Er styrelederen ikke tilstede gjelder det som nestleder og deretter det
som valgt møteleder har stemt for. Styrets sekretær fører protokoll over møtene, som
underskrives av styremedlemmene

10. Styrets myndighet og plikter

Styret forestår den alminnelige forvaltning av Åsatua naturbarnehage SA.

Styret oppnevner de nødvendige komiteer og utvalg.

Åsatua naturbarnehage SA forpliktes utad av styret ved underskrift av styrets leder og ett av de øvrige
styremedlemmer. Daglig leder har selvstendig signaturrett for avgjørelser knyttet til den daglige
drift av barnehagen. Styret er ansvarlig for eventuelle endringer i arbeidsinstruksene for de
ansatte.

Styret skal sørge for en betryggende regnskapsførsel, og regnskapet skal forelegges årsmøtet
sammen med styrets beretning. Styret skal føre tilsyn med at barnehagen drives i samsvar med
gjeldende lover, forskrifter og vedtekter samt årsmøtets beslutninger. Styret har ansvar for å
sende årsmelding til kommunen innen fastsatt frist, jfr. regler om statstilskudd for barnehager og
fritidshjem. Styret ansetter daglig leder for barnehagen. Øvrig personell ansettes av styret etter
innstilling fra daglig leder. Eventuelle oppsigelser foretas av styret.

11. Samarbeidsutvalg (SU)

Samarbeidsutvalget består av 4 representanter; 2 fra styret og 2 fra de ansatte. Styret og de ansatte
oppnevner selv sine egne representanter umiddelbart etter årsmøtet i september. SU skal være et
forum hvor man drøfter den daglige driften av barnehagen.

12. Foreldre utvalg (FU)

Foreldre utvalget består av 3 representanter som velges på årsmøtet i september. Styret og FU blir
sammen enige om FUs arbeidsoppgaver. Organisering av dugnad vil være en av FUs oppgaver.
Arbeidsoppgaver som kan ligge under FU er arrangementer som sommer- og juleavslutninger.

13. Åpningstid

Åsatua naturbarnehage SA er åpen fra 07.15 til 16.30 mandag til fredag. Styret kan ilegge foreldre gebyr på kr
300,- ved overskridelser av barnehagens åpningstid. Barnehagen er stengt i uke 29 og 30, men barnet må også ta ut en ferie uke i forkant eller etterkant så sommerferien blir 3 uker sammenhengende. Barnehagen er også stengt på bevegelige helligdager, mandag til onsdag før skjærtorsdag, samt lille julaften, julaften og i romjulen.

14. Opptak av barn

Åsatua naturbarnehage SA er åpen for barn i alderen 0-6 år. Ved opptak benyttes Ringerike kommune sine kriterier for opptak.

 Den som blir tildelt plass får beholde den til 15.august ved skolestart.

15. Dugnadsplikt for foreldre/foresatte i Åsatua Naturbarnehage SA

Det forutsettes at foreldre/ foresatte til barn i barnehagen deltar på minimum 2 dugnadsaktiviteter pr.husstand pr.år. Styret ilegger gebyr pr dag ved manglende deltagelse på dugnad uavhengig av fraværsgrunn.

16. Oppsigelse av andel (utmelding)

Oppsigelse av andel medfører at barnet mister barnehageplassen. Andelen skal sies opp skriftlig. Det gjelder normalt tre (tre) måneders oppsigelse av andelen fra utgangen av inneværende hele månedsperiode, men denne kan fravikes dersom ny andelshaver kan overta plassen tidligere. Imidlertid gjelder minimum en (1) måneds oppsigelse. Andelsinnskuddet tilbakebetales senest en (1) måned etter oppsigelsestidens utløp.

Månedlig foreldrebetaling innbetales for en (1) måned av gangen, forskuddsvis. Ved sen betaling vil 1. gangs purring komme etter 14 dager, og 2. gangs purring etter 30 dager. Overskrides 2. gangs purring mer enn 14 dager, mister andelshaveren retten til å bruke plassen til gjelden er betalt, eller det er inngått en nedbetalingsavtale med daglig leder.. Ubetalt beløp avregnes mot andelsinnskuddet.

17. omsetning av andel

Andelen kan ikke omsettes, men kreves innløst. Unntak gjelder for overdragelse mellom ektefeller eller samboere med felles barn. En slik overdragelse må meldes til styret innen 14 dager.

18. Eksklusjon

Medlem som overtrer vedtektene eller lovlig fattede årsmøte- eller styrevedtak skal første gang gis skriftlig advarsel av styret. Ved gjentatte overskridelser, eller hvis overtredelsen er særlig grov, kan styret ekskludere medlemmet.

1. Oppløsning, Avvikling

Ved oppløsning skal Åsatua naturbarnehage SA gjeld dekkes. Dernest skal barnehagens områder settes tilbake til opprinnelig stand. Krav om tilbakebetaling av investeringstilskudd må også overholdes.

(ref. offentlig rundskriv Q20 2006). Blir det midler til overs, skal disse tilfalle andelshaverne.